open-index/open-wikipedia-markdown huggingface dataset:
ஆளுடைய பிள்ளையார் திருவந்தாதி

**ஆளுடைய பிள்ளையார் திருவந்தாதி** என்னும் சைவ நூல் பதினோராம் திருமுறைத் தொகுப்பில் இடம்பெற்றுள்ள நூல்களில் ஒன்று.

அந்தாதி என்பது ஒருவகைச் சிற்றிலக்கியம்

ஆளுடைய பிள்ளையார் திருவந்தாதி நூலின் ஆசிரியர் நம்பியாண்டார் நம்பி. 

காலம் பதினோராம் நூற்றாண்டின் முற்பாதி. இராசராச சோழன் காலம்.

ஆளுடைய பிள்ளையார் என்பவர் திருஞானசம்பந்தர். நம்பியாண்டார் நம்பி இயற்றிய 10 நூல்களில் 6 நூல்கள் திருஞானசம்பந்தரின் புகழைப் பாடுபவை. 

இந்த நூலிலுள்ள வரலாறு சேக்கிழார் பெரியபுராணம் செய்ய உதவியது.
## நூல் அமைதி
இந்த நூலில் 100 கட்டளைக்கலித்துறைப் பாடல்களும், இறுதியில் ஒரு வெண்பாவும் உள்ளன. 
100-ஆவது பாடல் சீர்காழியின் 12 பெயர்களை முதன்முதலாகத் தொகுத்துக் கூறுகிறது.

இறுதியிலுள்ள வெண்பா இந்த நூலின் பெருமையைச் சொல்கிறது.
;பாடல் பாங்கு (1)
:பார்மண்ட லத்தினில்  பன்னிரு பேரொடு மன்னிநின்ற
:நீர்மண்ட லப்படப் பைப்பிர மாபுர நீறணிந்த
:கார்மண்ட லக்கண்டத்(து) எண்தடத் தோளன் கருணைபெற்ற
:தார்மண்ட லம்அணி சம்பந்தன் மேவிய தண்பதியே.

## காலம் கணித்த கருவிநூல்
* மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005

பகுப்பு:பதினோராம் திருமுறை
ஆளுடைய பிள்ளையார் திருச்சண்பை விருத்தம்

ஆளுடைய பிள்ளையார் திருச்சண்பை விருத்தம் என்னும் சைவ நூல் பதினோராம் திருமுறைத் தொகுப்பில் இடம்பெற்றுள்ள நூல்களில் ஒன்று.

விருத்தம் என்பது ஒருவகைச் சிற்றிலக்கியம். இந்த நூலிலுள்ள விருத்தங்கள் கட்டளைக்கலித்துறை விருத்தங்கள்.

ஆளுடைய பிள்ளையார் திருச்சண்பை விருத்தம் என்னும் இந்த நூலின் ஆசிரியர் திருநாரையூரில் பிறந்த நம்பியாண்டார் நம்பி. 

காலம் பதினோராம் நூற்றாண்டின் முற்பாதி. இராசராச சோழன் காலம்.

ஆளுடைய பிள்ளையார் என்பவர் திருஞானசம்பந்தர். நம்பியாண்டார் நம்பி இயற்றிய 10 நூல்களில் 6 நூல்கள் திருஞானசம்பந்தரின் புகழைப் பாடுபவை. அவற்றில் ஒன்று இந்த நூல். 

இந்த நூலிலுள்ள வரலாறு சேக்கிழார் பெரியபுராணம் செய்ய உதவியது.
;நூல் அமைதி
:இந்த நூலில் 11 கட்டளைக்கலித்துறைப் பாடல்கள் உள்ளன. 
;சண்பை என்னும் பெயர்
:”தண்டலைக் குண்டகழிச் சண்பையர்” என இந்த நூல் அவ்வூர் இறைவனைக் குறிப்பிடுவதிலிருந்து  கோயிலின் தலவிருட்சம் சண்பகம் என்பதும், அதனால் இவ்வூருக்குச் ‘சண்பை’ என்னும் பெயர் உண்டாயிற்று என்பதும் தெரியவருகிறது. இங்குள்ள சிவனைக் கண்ணன் பூசித்த மலர் சண்பை ஆதலால் சண்பை என்னும் பெயர் உண்டாயிற்று என்பது புராணம். 
## காலம் கணித்த கருவிநூல்
* மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005

பகுப்பு:பதினோராம் திருமுறை
ஈ

**ஈ** என்ற தலைப்பில் உள்ள கட்டுரைகள்:

*ஈ (எழுத்து), தமிழ் நெடுங்கணக்கில் 4வது எழுத்து
*ஈ (பூச்சி)
*ஈசல் (Neuroptera)
*ஆர்க்கிட் ஈ
*ஈ (கணித மாறிலி)
*ஈ.கோலை, பாக்டிரியா
*ஈ (திரைப்படம்)
*மாட்டு ஈ
*வீட்டு ஈ
----
அக்னி-6

**அக்னி-6** இந்தியாவின் பாதுகாப்பு ஆராய்ச்சி மற்றும் வளர்ச்சி அமைப்பினால் இந்திய பாதுகாப்புப் படைகளின் பயன்பாட்டிற்காக உருவாக்கப்படவிருக்கும் கண்டம் விட்டுக் கண்டம் பாயும் ஏவுகணையாகும்.
## விளக்கம்

**அக்னி-6** ஆனது மிகவும் அடிப்படை நிலை வளர்ச்சியில் உள்ளாதாக கருதப்படும் இந்தியாவின் கண்டம் விட்டுக் கண்டம் பாயும் ஏவுகணையாகும். இதுவே அக்னி ஏவுகணை திட்டத்தில் மிகவும் சமீபத்திய மற்றும் மிகவும் மேம்பட்ட பதிப்பு ஆகும். இந்த ஏவுகணையை நீர்முழ்கிக் கப்பல்கள் மூலமாகவும், நிலத்திலிருந்தும் ஏவ இயலும். இந்த ஏவுகணை 6000–10000&nbsp;km  வரை தாக்கும் திறன் கொண்டது.
## இவற்றையும் பார்க்க
* அக்னி ஏவுகணை
* அக்னி-5
## மேற்கோள்கள்

பகுப்பு:இந்திய ஏவுகணைகள்
அக்னி-4

**அக்னி-4**, இந்தியாவின் அக்னி ஏவுகணை இரக வரிசைகளில் நான்காவது ஏவுகணையாகும். இது முன்னர் *அக்னி 2 பிரைம்* என அழைக்கப்பட்டது. அக்னி-4 ஆனது நவம்பர் 15, 2011அன்று ஒரிசாவின் வீலர் தீவில் இருந்து வெற்றிகரமாக சோதனை செய்யப்பட்டது. இதன் தாக்குதல் வரம்பு 2,500-3,500&nbsp;கி.மீ. ஆகும். அக்னி-4 ஆனது அக்னி-2 மற்றும் அக்னி-3 ஆகியவற்றிக்கு இடையேயான குறைபாடுகளை களைந்து உருவாக்கப்பட்டுள்ளது. அக்னி-4 ஆனது 1 டன் எடையுள்ள அணு ஆயுதத்தை எடுத்துச் செல்லக் கூடியது. இந்த இரு கட்ட ஏவுகணை திட எரிபொருளால் செயல்படுகிறது. மேலும் இதன் நீளம் 20மீ மற்றும் எடை 17 டன்கள். இந்த ஏவுகணையை சாலையில் வாகனம் மூலம் எடுத்துச் சென்று ஏவ இயலும்.
## மேற்கோள்கள்

பகுப்பு:இந்திய ஏவுகணைகள்
பீல் மாவட்டப் பாடசாலைச் சபை

**பீல் மாவட்டப் பாடசாலைச் சபை** (*Peel District School Board*) என்பது பீல் மாவட்டத்தில் 230 பாடசாலைகளின் மூலம் ஏறத்தாழ 155000 மாணவர்களுக்குக் கற்பித்தலை மேற்கொள்ளும் சபையாகும். இந்தச் சபையில் 15000இற்கு மேற்பட்ட முழுநேர வேலையாட்கள் உள்ளனர். அத்துடன், பீல் பிரதேசத்தில் அதிக நபர்களுக்கு வேலைவாய்ப்பு வழங்கும் சபைகளில் இதுவுமொன்றாகும்.

## வரலாறு
1969இல் பத்து உள்ளூர்ச் சபைகள் இணைந்து பீல் மாவட்டக் கல்விச் சபையை ஆரம்பித்தன. பின்னர், 1973இல் பீல் கல்விச் சபை என இதனுடைய பெயர் மாற்றப்பட்டது. 1998இலிருந்து தற்போதைய பெயரான பீல் மாவட்டக் கல்விச் சபையானது பயன்படுத்தப்பட்டு வருகின்றது.

## மேற்கோள்கள்

## வெளி இணைப்புகள்
* பீல் மாவட்டப் பாடசாலைச் சபை  
* பீல் மாவட்டப் பாடசாலைச் சபை 

பகுப்பு:ஒன்றாரியோவிலுள்ள பாடசாலை மாவட்டங்கள்
இடைப்பட்ட தூரம் பாயும் ஏவுகணை

**இடைப்பட்ட தூரம் பாயும் ஏவுகணை** (**IRBM**) ஆனது நடுத்தர தூரம் பாயும் ஏவுகணைக்கும் கண்டம் விட்டு கண்டம் பாயும ஏவுகணைக்கும் இடைப்பட்ட 3,000–5,500&nbsp;km (1,865–3,420 miles), பாயக்கூடிய ஏவுகணையாகும். ஏவுகணைகளை அதன் வரம்பிற்கேற்ப வகைப்படுத்தல் வசதிக்காகவே எனினும் கொள்கையளவில் குறைந்த செயல்திறன் கொண்ட கண்டம் விட்டு கண்டம் பாயும் ஏவுகணைக்கும் அதிக செயல்திறன் கொண்ட இடப்பட்ட தூரம் பாயும் ஏவுகணைக்கும் மிகக் குறைந்த வேறுபாடே இருக்கும். இங்கு கூறப்படும் எல்லை வரையறை ஐக்கிய அமெரிக்காவின் ஏவுகணை பாதுகாப்பு மையத்தினால் வரையறுக்கப்பட்டுள்ளது. சில மூலங்கள் நீண்ட தூர ஏவுகணைகள் என்றொரு வகைப்பாட்டை இடைப்பட்ட தூரம் பாயும் ஏவுகணைக்கும், கண்டம் விட்டு கண்டம் பாயும் ஏவுகணைக்கும் இடைப்பட்ட ஏவுகணைகளை வரையறுக்க பயன்படுத்துகின்றன.

இடைப்பட்ட தூரம் பாயும் ஏவுகணைகளை தற்போது இந்தியா, பாகிஸ்தான், இஸ்ரேல் ஆகிய நாடுகளில் செயல்பாட்டில் உள்ளன. மற்ற சில நாடுகளான ஈரான், வட கொரியா ஆகியவை இவற்றை உருவாக்கிக் கொண்டிருப்பதாக கூறியுள்ளன. ஐக்கிய அமெரிக்கா, சோவியத் ஒன்றியம், மக்கள் சீனக் குடியரசு, ஐக்கிய இராச்சியம், பிரான்ஸ் ஆகியவை முன்னாள் உபயோகிப்பாளர்கள் ஆவார்.
## செயல்பாட்டில் உள்ள இடைப்பட்ட தூரம் பாயும் ஏவுகணைகள்

*அக்னி-3 (3,500–4,000&nbsp;km) (இந்தியா) 
*அக்னி-4‎ (3,500–5,000&nbsp;km)  (இந்தியா) 
* கௌரி-3 (3000–3500&nbsp;km) (பாகிஸ்தான்) 
* ஜெரிகோ-IIB (2,800&nbsp;km) (இஸ்ரேல்) 

## உருவாக்கப்பட்டுக் கொண்டிருப்பவை
* முசுடான் (3,200&nbsp;km) (வட கொரியா) 
* ஷஹாப்-5 (4000+&nbsp;km) (ஈரான்) 

## ஓய்வு பெற்றவை
* RSD-10 Pioneer (SS-20) (5,500&nbsp;km) (சோவியத் ஒன்றியம்) 
* DF-3A (4,000&nbsp;km) (சீனா) 
* DF-3 (2,500&nbsp;km) சீனா 
* S2 IRBM (2,750&nbsp;km) (பிரான்சு) 
* S3 IRBM (3,500&nbsp;km) (பிரான்சு) 
* PGM-17 Thor (1,850–3,700&nbsp;km) (ஐக்கிய அமெரிக்கா)  and (ஐக்கிய இராச்சியம்) 

## மேற்கோள்கள்

பகுப்பு:ஏவுகணைகள்
நடுத்தர தூரம் பாயும் ஏவுகணை

**நடுத்தர தூரம் பாயும் ஏவுகணை** (**MRBM**),  எனபது நடுத்தர எல்லை வரம்பை கொண்ட ஏவுகணைகளாகும். இது சில நிறுவனங்களின் தர நிர்ணயத்தை பொறுத்து வகைப்படுத்தப்பட்டுள்ளது. ஐக்கிய அமெரிக்க பாதுகாப்புத் துறையின் வரையறைப்படி நடுத்தர தூரம் பாயும் ஏவுகணையின் தாக்குதல் எல்லையானது  1,000 and 3,000&nbsp;km என வரையறுக்கப்பட்டுள்ளள்து. 
## குறிப்பிட்ட நடுத்தர தூரம் பாயும் ஏவுகணை

* அபாபீல் (2,200&nbsp;கி.மீ.) (பாக்கித்தான்) 
* அகினி II (2,000–3,000&nbsp;கி.மீ.) (இந்தியா) 
* அசௌரா (2,000–2,500&nbsp;கி.மீ.) (ஈரான்) 
* புளீ இசுட்ரீக் (3,700 கி.மீ.)  (ஐக்கிய இராச்சியம்)  
* டிஎஃப்-2 (1,250&nbsp;கி.மீ.) (China) 
* டிஎஃப்-16 (800-1,000&nbsp;கி.மீ.) (China) 
* டிஎஃப்-21 (1,500-1,700&nbsp;கி.மீ.) (China) 
* எமாட் (1,700 கி.மீ.) (ஈரான்) 
* பாஜ்ர்—3 (2,500&nbsp;கி.மீ.(estimation)) (ஈரான்) 
* காத்ர்-110 (2,000–3,000&nbsp;கி.மீ.) (ஈரான்) 
* காவுரி-I (1,200&nbsp;கி.மீ.) (பாக்கித்தான்) 
* காவுரி-II (1,800&nbsp;கி.மீ.) (பாக்கித்தான்) 
* ஜெரிக்கோ II (1,300&nbsp;கி.மீ.) (இசுரேல்) 
* உவாசொங்-10 (2,500-4,000 கி.மீ.) (வட கொரியா)  
* ஜே-600டி இத்ரிம் IV (2500 கி.மீ.)  - under development
* கோரம்சார் (2000 கி.மீ.) (ஈரான்) 
* கேஎன்-08 (3,000-12,000 கி.மீ.)  (வட கொரியா)   
* கேஎன்-11 (500-2,000 கி.மீ.) (வட கொரியா)   
* கேஎன்-15 (1,200-3,000 கி.மீ.) (வட கொரியா)   
* பெர்சிங் II (1,770&nbsp;கி.மீ.) (USA) 
* பிஜிஎம்-19 ஜுப்பிட்டர் (2,400&nbsp;கி.மீ.) (USA) 
* புக்குக்சொங்-2 (2,500-3,000 கி.மீ.) (வட கொரியா) 
* ஆர்-5 பொபெடா (1,200&nbsp;கி.மீ.) (சோவியத் ஒன்றியம்) 
* ஆர்-12 திவினா (2,080&nbsp;கி.மீ.) (சோவியத் ஒன்றியம்) 
* ரோடிங்-1 (1,000–1,500&nbsp;கி.மீ.) (வட கொரியா) 
* ஆர்டி-15 (2,500)  (சோவியத் ஒன்றியம்) 
* செச்சில் (2,000–2,500&nbsp;கி.மீ.) (ஈரான்) 
* ஷகாப்-3 (1,930&nbsp;கி.மீ.) (ஈரான்) 
* சாகீன்-III (ஏவுகணை)(2,750&nbsp;கி.மீ.)
* சாகீன்- II (2,500&nbsp;கி.மீ.) 
* எஸ்எஸ்பிஎஸ் எஸ்1 (பிரான்சு) 

## இவற்றையும் பார்க்கவும்
*கண்டம் விட்டு கண்டம் பாயும் ஏவுகணை (ICBM)
*இடைப்பட்ட தூரம் பாயும் ஏவுகணை (IRBM)
*குறுகிய தூர ஏவுகணை (SRBM)

## மேற்கோள்கள்

பகுப்பு:ஏவுகணைகள்
அக்னி-1 (ஏவுகணை)

**அக்னி-1** ஆனது இந்தியாவின் பாதுகாப்பு ஆராய்ச்சி மற்றும் வளர்ச்சி அமைப்பினால் உருவாக்கப்பட்ட நடுத்தர தூர ஏவுகணை திட எரிபொருள் ஏவுகணையாகும். 

## சோதனை
ஒடிசா அருகிலுள்ள வீலர் தீவில் நடமாடும் ஏவுதளத்தில் இருந்து, 08.11.2013 அன்று 11 வது முறையாக சோதிக்கப்பட்டது. 
## மேற்கோள்கள்

பகுப்பு:இந்திய ஏவுகணைகள்
ஆதவன்

**ஆதவன்** என்பது சூரியனைக் குறிக்கும் சொல். அத்துடன் இந்துக்களின் பொதுவான ஆண்களுக்கு உரிய பெயர்.

;நபர்கள்

ஆதவன் என்பது இவர்களில் யாரையாவது குறிக்கலாம்,

* ஆதவன், கே. எஸ். சுந்தரம் என்ற இயற்பெயர் கொண்ட எழுத்தாளர்.
* க. ஆதவன், ஈழத்து எழுத்தாளர்
* ஆதவன் தீட்சண்யா, எழுத்தாளர்
* குமரி ஆதவன், எழுத்தாளர்

; திரைப்படங்கள்

* ஆதவன் (திரைப்படம்), தமிழ்த் திரைப்படம் (2009)

; இதழ்கள்

* ஆதவன் (இதழ்), இலங்கையில் இருந்து வெளிவந்த ஒரு வார இதழ்.

## இவற்றையும் பார்க்க
* சூரியன்

பகுப்பு:ஆண் தமிழ்ப் பெயர்கள்
எல்லைக்கோடு

**எல்லைக்கோடு** என்பது சுதந்திர அரசுகளின் (sovereign states) நில எல்லைகளையோ அல்லது கடல் எல்லைகளையோ, ஒரு நாட்டின் உள்நாட்டு அரசியல், நீதித்துறை சார்ந்த பகுதிகளை பிரிக்கும் விதமாகவோ அல்லது பிற புவியியல் ரீதியிலான பகுதிகளை நிர்ணயம் செய்யும் விதமாகவோ அமையப்பெற்ற கற்பனை அல்லது நிஜக் கோடுகள் ஆகும்.
வடசொல் தமிழ் அகர வரிசைச் சுருக்கம்

**வடசொல் தமிழ் அகர வரிசைச் சுருக்கம்** (*vaṭacol tamiḻ akara varicaic curukkam*) என்பது மறைமலை அடிகளின் மகளாகிய திருவரங்க நீலாம்பிகை அம்மையார் இயற்றிய ஒரு நூல். இந்நூல் 24 பக்கங்களைக் கொண்டமைந்துள்ளது. இந்நூல் வெளிவந்த காலத்தில் பேச்சுவழக்கில் மிகுதியாகக் கலந்திருந்த வடசொற்களுக்கான தமிழ்ச் சொற்கள் இதில் பட்டியலிடப்பட்டுள்ளன. வடசொற்கலப்பின்றிப் பேசவும் எழுதவும் கற்பிப்பதற்காக எழுதப்பட்ட இந்நூல் தமிழ்ப் பாதுகாப்புக் கழகத்தினால் 1952ஆம் ஆண்டு வெளியிடப்பட்டது.

## நூலாசிரியர்

நூலாசிரியரான திருவரங்க நீலாம்பிகை அம்மையார் (1903-1945) மறைமலை அடிகளின் மகளாவார். சிறந்த தமிழறிஞர்களில் ஒருவர். தமிழ், வடமொழி, ஆங்கிலம் ஆகிய மொழிகளை நன்கு அறிந்திருந்தவர். மறைமலை அடிகளிடம் கல்வி கற்ற இவர் ஏற்கனவே, *வடசொற் றமிழ் அகரவரிசை* என்னும் நூலை 242 பக்கங்களில் அச்சிட்டு வெளியிட்டுள்ளார். மேலும் *தனித்தமிழ்க் கட்டுரைகள்* என்னும் நூலையும் 104 பக்கங்களில் அச்சிட்டு வெளியிட்டுள்ளார்.

## உள்ளடக்கம்
**அகங்காரம்** முதல் **வைராக்கியம்** வரையான ஏறத்தாழ 1,465 வட சொற்களுக்கான தூய தமிழ்ச் சொற்கள் இந்நூலில் உள்ளடக்கப்பட்டுள்ளன. இந்நூலில் தமிழ் எண்களே பயன்படுத்தப்பட்டிருப்பதும் குறிப்பிடத்தக்கது.

## மேற்கோள்கள்

## வெளி இணைப்புகள்
* வடசொல் தமிழ் அகரவரிசைச் சுருக்கம், தி. நீலாம்பிகை அம்மையார்

பகுப்பு:தமிழ் அகராதிகள்
பகுப்பு:சமசுகிருதம்
பகுப்பு:சென்னை தமிழ்ப் பாதுகாப்புக் கழக நூல்கள்
ஆளுடைய பிள்ளையார் திருமும்மணிக்கோவை

**ஆளுடைய பிள்ளையார் திருமும்மணிக்கோவை** என்பது ஒரு சைவ நூல். இது  பதினோராம் திருமுறைத் தொகுப்பில் இடம்பெற்றுள்ள நூல்களில் ஒன்று.

மும்மணிக்கோவை என்பது ஒருவகைச் சிற்றிலக்கியம். ஆசிரியப்பா, வெண்பா, கட்டளைக்கலித்துறை என்னும் மூவகையான பாக்களால் தொடுக்கப்பட்டு அந்தாதி முறையில் அமைவது.

ஆளுடைய பிள்ளையார் திருமும்மணிக்கோவை நூலின் ஆசிரியர் நம்பியாண்டார் நம்பி. காலம் பதினோராம் நூற்றாண்டின் முற்பாதி. (இராசராச சோழன் காலம்)

ஆளுடைய பிள்ளையார் என்பவர் திருஞானசம்பந்தர். நம்பியாண்டார் நம்பி இயற்றிய 10 நூல்களில் 6 நூல்கள் திருஞானசம்பந்தரின் புகழைப் பாடுபவை. அவற்றில் ஒன்று இந்த நூல்.

இந்த நூலிலுள்ள வரலாறு சேக்கிழார் பெரியபுராணம் செய்ய உதவியது.
;நூல் அமைதி
:இந்த நூலில் மூவகைப்பாக்கள் மொத்தம் 30 பாடல்கள் உள்ளன. 
;பாடல் பாங்கு
:வடிக்கண்ணி யாளைஇவ் வான்சுரத்தின் ஊடே
:கடிக்கண்ணி யானோடு கண்டோம் – வடிக்கண்ணி
:மாம்பொழில்சேர் வைகை அமண்மலைந்தான் வண்காழிப்
:பூம்பொழிலே சேர்ந்திருப்பார் புக்கு. 
இந்த வெண்பாப்பாடல் அகத்திணைப் பாங்கில் அமைந்துள்ளது.    
## காலம் கணித்த கருவிநூல்
* மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
## அடிக்குறிப்பு

பகுப்பு:பதினோராம் திருமுறை
பகுப்பு:மும்மணிக்கோவைகள்
ஆளுடைய பிள்ளையார் திருவுலாமாலை

ஆளுடைய பிள்ளையார் திருவுலாமாலை  என்பது ஒரு சைவ நூல். இது  பதினோராம் திருமுறைத் தொகுப்பில் இடம்பெற்றுள்ள நூல்களில் ஒன்று.

உலா என்பது ஒருவகைச் சிற்றிலக்கியம். கலிவெண்பாப் பாடலால் அமைவது.

ஆளுடைய பிள்ளையார் திருவுலாமாலை நூலின் ஆசிரியர் நம்பியாண்டார் நம்பி. 

காலம் பதினோராம் நூற்றாண்டின் முற்பாதி. இராசராச சோழன் காலம்.

ஆளுடைய பிள்ளையார் என்பவர் திருஞானசம்பந்தர். நம்பியாண்டார் நம்பி இயற்றிய 10 நூல்களில் 6 நூல்கள் திருஞானசம்பந்தரின் புகழைப் பாடுபவை. அவற்றில் ஒன்று இந்த நூல்.

இந்த நூலிலுள்ள வரலாறு சேக்கிழார் பெரியபுராணம் செய்ய உதவியது.
;நூல் அமைதி
:இந்த நூலில் 143 கலிவெண்பாக் கண்ணிகள் அமைந்துள்ளன.
;பாடல் பாங்கு
:சம்பந்தர் வீதியில் உலாவந்த பாங்கு 116 கண்ணிகளில் சொல்லப்படுகின்றன.  பிள்ளையார் உலா வருதலைப் பேதை முதல் பேரிளம்பெண் ஈறாக ஏழு பருவப் பெண்களும் பார்த்தனர் எனத் மொகுப்பாகச் சொல்லப்பட்டுள்ளது. மற்ற உலா நூல்களின் 7 பருவப்பெண்களும் தனித்தனியே வருணனை செய்யப்பட்டிருப்பர். இந்த உலாநூல் அவ்வாறு செய்யாமல் தொகுப்பாகச் சொல்லி அவர்களின் நிலை விளக்கப்பட்டுள்ளது.

## காலம் கணித்த கருவிநூல்
* மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005

பகுப்பு:பதினோராம் திருமுறை
பகுப்பு:11 ஆம் நூற்றாண்டுத் தமிழ் நூல்கள்
குறுகிய தூர ஏவுகணை

**குறுகிய தூர ஏவுகணை** (**SRBM**) ஆனது 1,000&nbsp;கி.மீ. அல்லது அதற்கு குறைவான தாக்குதல் தூரம் கொண்ட ஏவுகணைகளாகும். இவை பொதுவாக அணு ஆயுதங்களை ஏந்திச் செல்ல வல்லன. சாத்தியமுள்ள பிராந்திய முரண்பாடுகளில் இவ்வகை ஏவுகணைகள் உபயோகப்படுத்துகின்றன. ஏனெனில் இவை குறைந்த செலவு மற்றும் எளிதான கட்டமைப்பை கொண்டுள்ளன.
## குறிப்பிடத்தக்க குறுகிய தூர ஏவுகணைகள்
*வி-2 ஏவுகணை (320&nbsp;km)  இரண்டாம் உலகப் போரில்  
*பளுடன் (ஏவுகணை) (120&nbsp;கி.மீ.)  
*Hadès (ஏவுகணை) (480&nbsp;கி.மீ.) 
*9கே720 இச்கந்தர் (400&nbsp;கி.மீ.) (உருசியா) 
*எஸ்எஸ்-1 சகட் (300–700&nbsp;கி.மீ.) (சோவியத் ஒன்றியம்)
*டிஎப்-11/எம்-11 (350&nbsp;கி.மீ.) (சீன மக்கள் குடியரசு)
*டிஎப்-15 (600&nbsp;கி.மீ.) (சீனா)
*பிரித்வி ஏவுகணை (இந்தியா)
**பிரித்வி I (150&nbsp;கி.மீ.)(இந்தியா)
**பிரித்வி II (250–350&nbsp;கி.மீ.) (இந்தியா)
**பிரித்வி III (350–750&nbsp;கி.மீ.)(இந்தியா)
*அக்னி I (700–800&nbsp;கி.மீ.) (இந்தியா)
*சௌர்யா (600–700&nbsp;கி.மீ.) (இந்தியா)
*காஷ்ணவி (ஏவுகணை) (290&nbsp;கி.மீ.) (பாகிஸ்தான்)
*அப்தலி (200&nbsp;கி.மீ.) (பாகிஸ்தான்)
*ஜெரிகோ I (500&nbsp;கி.மீ.) (இஸ்ரேல்)
*பதெஹ்-110 (300&nbsp;கி.மீ.) (ஈரான்) 
*ஷஹாப்-1 (350&nbsp;கி.மீ.) (ஈரான்)
*ஷஹாப்-2 (750&nbsp;கி.மீ.) (ஈரான்)
*கியுயம் 1 (700-800&nbsp;கி.மீ.) (ஈரான்)
*ஜெ-600டி ஏவுகணை (150&nbsp;கி.மீ.) (துருக்கி)
*ஜெ-600டி ஏவுகணை (300&nbsp;கி.மீ.) (துருக்கி)
*ஹ்யுன்மூ (கொரியக் குடியரசு) 
**ஹ்யுன்மூ-1 (180–250&nbsp;கி.மீ.)
**ஹ்யுன்மூ-2 (300–500&nbsp;கி.மீ.) 
*ஸ்கை ஸ்பியர் (~120&nbsp;கி.மீ.) (தைவான் (ROC))
*எம்ஜிஎம்-52 லான்ஸ் (70–120&nbsp;கி.மீ.) (ஐக்கிய அமெரிக்கா)
*பிஜிஎம்-11 ரெட்ஸ்டோன் (92–323&nbsp;கி.மீ.) (ஐக்கிய அமெரிக்கா)

## மேலும் பார்க்க
*நடுத்தர தூரம் பாயும் ஏவுகணை (MRBM)
*இடைப்பட்ட தூரம் பாயும் ஏவுகணை (IRBM)
*கண்டம் விட்டு கண்டம் பாயும் ஏவுகணை (ICBM)

## மேற்கோள்கள்

பகுப்பு:ஏவுகணைகள்
கந்தர்வன்

{{

## வாழ்க்கைக் குறிப்பு
கந்தர்வனின் இயற்பெயர் நாகலிங்கம். இராமநாதபுரம் மாவட்டம், சிக்கல் என்னும் ஊரைச் சார்ந்தவர். கணேசன், கனகம்மாள் ஆகியோருக்குப் பிறந்தவர். 29 வயதில் அரசுப்பணிக்கு வந்த கந்தர்வன் தொழிற்சங்கவாதியாகத் தீவிரமாக இயங்கியவர்.1980 கருவூல கணக்குத்துறை காலவரையற்ற வேலை நிறுத்தத்தினை தலைமையேற்று நடத்தியதால் 19 மாதம் பணிநீக்கம் செய்யப்பட்டு, பின்னர் பணியாற்றபோது 9 ஆண்டு ஊதிய உயர்வை நிறுத்தம் செய்யப்பட்டு தண்டனையும் விதிக்கப்பட்டது .

## இலக்கிய வாழ்வு
70-களின் தொடக்கத்தில் உருவான மக்கள் எழுத்தாளர் சங்கத்தைத் தோற்றுவித்தவர்களில் ஒருவர். பின்னர் தமிழ்நாடு முற்போக்கு எழுத்தாளர் சங்கத்தின் துணைத்தலைவராகித் தம் இறுதிக்காலம் வரை பங்களிப்புச் செய்தவர். எழுத்தாளர் ஜெயகாந்தனால் "இலக்கியச் சிந்தனை' விருதுக்குத் தேர்வு செய்யப்பட்ட இவரது "மைதானத்து மரங்கள்' கதை, 12-ஆம் வகுப்பு தமிழ்த் துணைப்பாட நூலில் பாடமாக இடம்பெற்றது. பல கல்லூரிகள், பல்கலைக்கழகங்களின் பாடத்திட்டத்தில் இடம்பெற்ற இவருடைய படைப்புகள் குறித்துப் பலரும் ஆய்வு நிகழ்த்தி வருகின்றனர். ஆண்டுதோறும் இவரது நினைவாகச் சிறுகதைப் போட்டி ஒன்று நடத்தப்பட்டு பரிசு வழங்கப்படுகிறது.

## படைப்புகள்

-

## நாட்டுடமை
கந்தர்வனின் நூல்களை நாட்டுடமை ஆக்குவதாக தமிழ்நாடு அரசு 2022 திசம்பரில் அறிவித்தது. அதற்காக தமிழ்நாடு அரசு ரூ 10 இலட்சம் இவரது வாரிசுகளுக்கு வழங்குவதாக தெரிவித்தது.

## மேற்கோள்கள்

## உசாத்துணை
*கந்தர்வன் - சிறுகதைகள்
*இலக்கியப் போராளி இனிய கந்தர்வன், முனைவர் சி.சேதுபதி, தினமணி, ஏப்ரல் 01, 2012
*ஒரு வலைப்பூவில் கந்தர்வனின் சிறுகதை * 
*திண்ணையில் ஒரு கட்டுரை *
*எழுத்தாளர் ஜெயமோகன் கந்தர்வன் குறித்து*
*ச.தமிழ்செல்வன் கந்தர்வன் குறித்து*
*ஒரு சிறுகதை *
*எஸ்.ராமகிருஷ்ணன் கந்தர்வன் குறித்து*

பகுப்பு:தமிழக எழுத்தாளர்கள்
பகுப்பு:தமிழகக் கவிஞர்கள்
பகுப்பு:இராமநாதபுரம் மாவட்ட மக்கள்
பகுப்பு:நாட்டுடைமை நூல்களின் ஆசிரியர்கள்
அக்னி-3

**அக்னி-3** ஆனது அக்னி-2ஐ அடுத்து இந்தியாவால் உருவாக்கப்பட்ட ஒரு இடைப்பட்ட தூரம் பாயும் ஏவுகணை ஆகும். இதன் தாக்குதல் எல்லை வரம்பு 3,500&nbsp;km- 5,000&nbsp;km, மேலும் இதன் மூலம் இந்தியாவின் அருகாமை நாடுகளின் உட்பகுதி வரை தாக்குதல் நடத்த இயலும்.. சூன் 2011 ல் அக்னி-3 ஆனது பாதுகாப்பு படைகளுடன் இணைக்கப்பட்டுள்ளது மேலும் இவை தற்போது உற்பத்தியில் உள்ளன. 
## மேற்கோள்கள்

பகுப்பு:இந்திய ஏவுகணைகள்
வி-2 ஏவுகணை

வி-2 ஏவுகணை இரண்டாம் உலக போரின் தொடக்கத்தில் ஜெர்மனியால் லண்டனை தாக்க உருவாக்கப்பட்டது. இது திரவ எரிபொருளால் இயங்கியது. வி-2 ஏவுகணை மனிதனால் உருவாக்கப்பட்டு வளி மண்டலத்தை தாண்டிய முதல் ஏவுகணையாகும். இது அனைத்து ஏவுகணைகளுக்கும் முன்னோடியாகும். இரண்டாம் உலகப் போருக்கு பின் ஜெர்மனியை கைப்பற்றிய இங்கிலாந்து, அமெரிக்கா மற்றும் இரஷ்யா ஆகிய நாடுகள் வி-2 ஏவுகணையின் தொழில் நுட்பம் மற்றும் அறிவியலாளர்களையும் கைப்ப்பற்றின. அதை அவர்களின் விண்வெளி மற்றும் ஏவுகணைகளுக்கு பயன்படுத்தினர்.

யுத்ததின் போது ஜெர்மனி 3000 ஏவுகணைகளை பயன்படுத்தியது. இதனால் 7250 ராணுவத்தினர் மற்றும் பொது மக்கள் பலியானார்கள்
## மேற்கோள்கள்

பகுப்பு:செருமானிய ஏவுகணைகள்
சிறுகாப்பியம்

பெருங்காப்பியம் என்பது பாட்டுடைத் தலைவனின் முழுமையான வாழ்க்கை வரலாற்றுத் தொகுப்பாக இருக்கும். சிறுகாப்பியம் பாட்டுடைத் தலைவனின் ஒருசில வாழ்க்கைக் கூறுகளை மட்டுமே கூறும்.ஐம்பெருங்காப்பியங்கள். ஐஞ்சிறு காப்பியங்கள் என இவற்றைத் தொகுத்து வகைப்படுத்தியுள்ளனர்.

பெருங்காப்பியம், காப்பியம் என்னும் வகைப்பாட்டிலுள்ள காப்பியம் என்னும் சொல்லை நாம் 'சிறுகாப்பியம்' என எடுத்துக்கொண்டுள்ளோம். (தொல்காப்பியர் எழுத்து, சார்பெழுத்து எனப் பாகுபடுத்திக் காட்டுவதில் 'எழுத்து' எனபதைத் தெளிவுக்காக நாம் 'முதலெழுத்து' எனக் குறிப்பிடுவது போன்றது இது. )

அறம், பொருள், இன்பம், வீடு என்பவை நாற்பொருள். இந்த நாற்பொருளும் விரவி வர இயல்வது பெருங்காப்பியம். இந்த நான்கில் ஒன்றோ, இரண்டோ, மூன்றோ மட்டும் விரவி வரப் பாடப்பட்ட நூல் சிறுகாப்பியம்.

சிறுகாப்பியம் ஒரே வகையான பாட்டாலும், பலவகையான பாட்டாலும் அமையும். அவற்றில் உரைநடையும் ஊடே வரும். வேற்றுமொழிச் சொற்களும் விரவும்.
## அடிக்குறிப்பு

பகுப்பு:தமிழ்க் காப்பியங்கள்
பகுப்பு:சிற்றிலக்கிய வகைகள்
திருநாவுக்கரசுதேவர் திரு ஏகாதசமாலை

திருநாவுக்கரசுதேவர் திருவேகாதசமாலை என்பது ஒரு சைவ நூல். இது  பதினோராம் திருமுறைத் தொகுப்பில் இடம்பெற்றுள்ள நூல்களில் ஒன்று.

பட்டணத்துப் பிள்ளையார் திருவொற்றியூர் ஒருபா ஒருபது என்னும் நூலைப் பாடியுள்ளார். அந்த ‘ஒருபா ஒருபது’ என்னும் சிற்றிலக்கியமே இவரது நூலில் ‘ஏகதசமாலை’ என்னும் வடசொல் ஆக்கப்பெயர் பூண்டு வருகிறது. 

திருநாவுக்கரசுதேவர் திருவேகாதசமாலை நூலின் ஆசிரியர் நம்பியாண்டார் நம்பி. இவர் வடமொழியிலும் புலமை மிக்கவர் என்பதை இவரது நூல்களில் காணலாம்.

காலம் பதினோராம் நூற்றாண்டின் முற்பாதி. இராசராச சோழன் காலம்.

திருநாவுக்கரசுதேவர் என்பவர் திருநாவுக்கரசு நாயனார். நம்பியாண்டார் நம்பி இயற்றிய 10 நூல்களில் 6 நூல்கள் திருஞானசம்பந்தரின் புகழைப் பாடுபவை. இந்த நூல் அப்பர் புகழைப் பாடுகிறது. 

இந்த நூலிலுள்ள வரலாறு சேக்கிழார் பெரியபுராணம் செய்ய உதவியது.
;நூல் அமைதி
இந்த நூலில் 10 விருத்தப் பாடல்கள் உள்ளன. 
11ஆம் பாடலாக உள்ள ஒரு விருத்தம் இணைப்பும் பாடல் போல உள்ளது. 
பத்துப் பாடல்கள் அந்தாதியாகத் தொடுக்கப்பட்டுள்ளன.
பத்தாம் பாடல் முடிவை முதல் பாடல் முதலோடு அந்தாதியாக முடியப்பட்டுள்ளதால் இதற்கு மாலை என்னும் பெயர் ஆகுபெயராகச் சூட்டப்பட்டுள்ளது. 
;பாடல் பாங்கு
:பதிகமே எழுநூறு பகருமா கவியோகி பகருநா வரசான பரமகா ரணவீசன் 
:அதிகைமா நகர்மேவி அருளினால் அமண்மூடர் அவர்செய்வா தைகள்தீரும் அனகன்வார் கழல்சூடின்
:நிதியரா குவர்சீர்மை உடையரா குவர்வாய்மை நெறியரா குவர்பாதம் வெறியரா குவர்சால 
:மதியரா குவரீசன் அடியரா குவர்வானம் உடையரா குவர்பாரின் மனிதரா குவர்தாமே.
நாவரசு 700 பதிகம் பாடியவர். சமணர் செய்த வாதைகள் (வதக்கும் செயல்கள்) எல்லாவற்றையும் திருவதிகைச் சிவனருளால் தீர்த்துக்கொண்டவர். இவரது திருவடிகளை வணங்கியவர் நிதியர் ஆகுவர், சீர்மை-உடையர் ஆகுவர், வாய்மை-நெறியர் ஆகுவர், பாதவெறியர் ஆகுவர், சாலவும் மதியர் ஆகுவர், ஈசன் அடியர் ஆகுவர், வானம் உடையர் ஆகுவர், பாரின் மனிதராகுவர்

## காலம் கணித்த கருவிநூல்
* மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005

## அடிக்குறிப்பு

பகுப்பு:பதினோராம் திருமுறை
போசா ஏர் பிளைட் 213

**போசா ஏர் பிளைட் 213** ஆனது பாகிஸ்தானிய விமான நிறுவனம் போசா ஏர் நிறுவனத்தினால் இயக்கப்பட்ட ஒரு பயணிகள் விமானம். 20 ஏப்ரல் 2012, அன்று  ஜின்னா பன்னாட்டு விமான நிலையம், கராச்சியிலிருந்து சென்ற போயிங் 737-236 விமானம் மோசமான வானிலை காரணாமாக பெனாசிர் பூட்டோ பன்னாட்டு விமான நிலையம், இசுலாமாபாத்தை நெருங்கும் போது விழுந்து நொறுங்கியது. இந்த விபத்தில் 121 பயணிகள் மற்றும் 6 விமான குழுவினர் உள்பட உயிரிழந்தனர்.

பகுப்பு:2012 இல் வானூர்தி விபத்துகளும் நிகழ்வுகளும்
மொகாவோ கற்குகைகள்

**மொகாவோ கற்குகைகள்** (*Mogao Caves*, *Mogao Grottoes*) என்பது வட மேற்கு சீனாவின் கான்சு மாநிலத்தில், மிங்சா மலையின் கிழக்கு அடிவாரத்தில் சுமார் 2 கிலோமீட்டர் தொலைவில் செதுக்கப்பட்ட கற்குகைகள் ஆகும். இவை **ஆயிரம் புத்தர் கற்குகைகள்** (*Thousand Buddha Grottoes*) எனவும் அழைக்கப்படுகின்றன. இதுவரை உலகளாவிய நிலையில் அளவில் மிகப் பெரிய, மிகவும் முழுமையாகப் பேணப்பட்டுள்ள புத்த மதக் கலைக்கருவூலமாக இவை திகழ்கின்றன. 1987ஆம் ஆண்டு, உலக பாரம்பரியக் களங்கள் மொகாவோ கற்குகைகள் சேர்க்கப்பட்டன. இங்குள்ள புத்தரின் உருவச்சிலைகள், சுவர் ஓவியங்கள் ஆகியவற்றினால், இக்குகை உலகப் புகழ்பெற்றுள்ளது. ஆயிரம் ஆண்டுகளுக்கு முந்தைய புத்த மதக் கலையை இது பிரதிபலித்துள்ளது என்று உலக மரபுச்செல்வ ஆணையம் மதிப்பீடு செய்துள்ளது.

## அமைவிடம்
வட மேற்கு சீனாவின் கான்சு மாநிலத்து துன்ஹுவாங் நகரின் புறநகரில் மிங்சா மலை ஒன்று உள்ளது. இம்மலையின் கிழக்கு அடிவாரத்தில் பிரிந்துவிட்ட மலைப் பகுதியில் தெற்கிலிருந்து வடக்காகச் செல்லும் பாதையில் சுமார் 2 கிலோமீட்டர் தொலைவில் ஏராளமான குகைகள் செதுக்கபட்டுள்ளன. இக்குகைகள், மேல் பகுதி முதல் கீழ் பகுதி வரை 5 தட்டுகளாகப் பிரிக்கப்பட்டுள்ளன. ஒழுங்கான முறையில் செதுக்கப்பட்ட  மிகவும் கம்பீரமான, உலகில் புகழ்பெற்ற கற்குகை துன்ஹுவாங் முகௌக் கற்குகை ஆகும்.

## மேற்கோள்கள்

பகுப்பு:சீனாவில் உள்ள உலக பாரம்பரியக் களங்கள்
பகுப்பு:சீனாவில் உள்ள குகைகள்
பகுப்பு:பௌத்த யாத்திரைத் தலங்கள்
சிற்றிலக்கிய வகை

பிரபந்தத் திரட்டு பிரபந்த தீபம், பிரபந்த தீபிகை, பிரபந்த மரபியல் என்னும் இலக்கண நூல்களில் பலவகையான 200-இக்கு மேற்பட்ட சிற்றிலக்கியங்களுக்கு இலக்கணம் கூறப்பட்டுள்ளது. இவற்றில் பல நூல்களுக்கு இலக்கியங்கள் இக்காலத்தில் காணப்படவில்லை. இலக்கண நூல்கள் காட்டும் சிற்றிலக்கியங்கள் தொகுக்கப்பட்டுப் பொருள்நோக்குப் பாகுபாடு செய்யப்பட்டு அகரவரிசைப்படுத்தி இங்குத் தரப்பட்டுள்ளன. விளக்கம் அவற்றைச் சொடுக்கிக் காணலாம்.
;எண் குறிப்பு
எண்கள் நூலிலுள்ள பாடல் எண்ணைக் குறிப்பன. 
:தனி எண் (பிரபந்தத் திரட்டு)
:(-) (பிரபந்த தீபம்)
:((-)) (பிரபந்த தீபிகை)
:(((-))) (பிரபந்த மரபியல்)

## பாடல் எண்ணிக்கையால் பெயர் பெற்றவை
10 பாடல்கள் கொண்ட நூலைப் பழங்காலத்தில் 'பத்து' என்றே பெயரிட்டு வழங்கினர். பிற்காலத்தில் 'பதிகம்' என்று இதனை வழங்கினர். பதிற்றுப்பத்து நூலிலுள்ள 10 பாடல்களுக்குத் 'தொகுப்புரை' அமைந்துள்ள பாடலைப் 'பதிகம்' என்கிறோம். இந்தச் சொல் வேறு. 10  பாடல்கள் கொண்ட 'பதிகம்' என்னும் நூலைக் குறிக்கும் சொல் வேறு.இன்னா நாற்பது போன்ற நூலகளையும் இங்கு நினைவுபடுத்திக் கொள்வது நல்லது.

ஐங்குறுநூறு, அகநானூறு ஆகிய நூல் பெயர்கள் 'நூறு' என்னும் சொல்லாலேயே வழங்கப்படுகின்றன. பிற்காலத்தில் 'சதகம்' என்னும் வடசொல் 100 பாடல்களைக் குறிக்கப் பயன்படுத்தினர்.

## பாடல் வகையால் பெயர் பெற்றவை
வெண்பா, விருத்தம் என்பவை பாடலைக் குறிக்கும் பெயர்கள். இவற்றில் ஒரு பெயரை இணைத்துக்கொண்டு பெயர் பெறும் நூல்கள் பல. கலம்பகம் நூலில் பலவகையான பாடல்கள் இடம் பெற்றிருக்கும்.

## திணை வகையால் பெயர் பெற்றவை
பொருள் கோட்பாட்டுத் திணைகளைத் தொல்காப்பியர் அகத்திணை 7, புறத்திணை 7 எனப் பாகுபடுத்திக் கண்டார். பிற்காலத்தவர் அகத்திணை 5 என்றும், புறத்திணை 12 என்றும் மாற்றி அமைத்துக்கொண்டனர். இவை அனைத்துமே இலக்கண நூலார் செய்துகொண்ட பாகுபாடுகள். இந்தத் திணைநிலைகளை மையமாகக் கொண்டு அமைந்த தனித்தனிச் சிற்றிலக்கியங்களே இவை.
* வெட்சி, கரந்தை, வஞ்சி, காஞ்சி, நொச்சி, உழிஞை, தும்பை, வாகை, தானை ஆகிய 9 போர்த்தொழில் பற்றி எந்த ஒருவகைப் பாட்டாலும் 30 பாடல்கள் பாடும் நூல் அந்தத் திணையால் பெயர் பெறும். 

## தொடை வகையால் பெயர் பெற்றவை

## வாழ்த்து

## உலா

## நிலை பாடல்கள்

## அ, க

## ச

## த, ந

## ப, ம

## வ

## அடிக்குறிப்பு

*
உதிரப்பட்டி

**உதிரப்பட்டி** என்பது போரில் உயிர் இழந்த போர் வீரர்களின் குடும்பங்களுக்கு வீரர்களைப் போற்றும் வகையில் அவர்களது குடும்பத்தாருக்கு கொடையாக வழங்கப்பட்ட நிலப்பகுதியாகும். தமிழக வரலாற்றில் சேர, சோழ, பாண்டிய மன்னர்களின் ஆட்சி காலங்களில் நிலம் கொடையாக கொடுக்கும் இந்த வழக்கம் இருநதுவந்துள்ளது.

## பெயர்க்காரணம்
இவ்வாறு வழங்கப்பட்ட இடங்கள் இறையிலி, இரத்தகாணி, உதிரப்பட்டி, நெய்த்தோர் பட்டி,  என்றும் அழைக்கப்பட்டன. 
பெருங்கதையில் நெய்த்தோர்பட்டிகை என்றும் குறிக்கப்படுகிறது. உதிரம் உன்ற சொல்லுக்கு இரத்தம் என்று பொருள். போரில் ரத்தம் சிந்தியவர் என்ற பொருளில் உதிரப்பட்டி என்று அழைக்கப்படுகிறது.

## சான்று

திருமய்யம் அருகே தேவமலை என்ற ஊரில் உள்ள குடபோகக் கோவிலாருகில் உள்ள பாறையில் உள்ள கல்வெட்டு உதிரப்பட்டியாக வழங்கப் பட்ட நிலங்களைப் பற்றி குறிப்பிடுகிறது.

பகுப்பு:நினைவகங்கள்
மபூட்டோ

**மபூட்டோ** (), மொசாம்பிக் நாட்டின் தலைநகரமும் மிகப்பெரிய நகரமும் ஆகும். சுதந்திரத்திற்கு முன்னர் இந்நகரம் **லோரென்சோ மார்க்ஸ்** () என அறியப்பட்டது. இந்நகரத்தில் பரவலாகக் காணப்படும் *அக்காசியா* மரங்களின் காரணமாக இது *அக்காசியாக்களின் நகரம்* எனவும் அழைக்கப்படுகின்றது. இந்து சமுத்திரக் கரையில் ஒரு துறைமுக நகரமாக உள்ள இதன் பொருளாதாரம் துறைமுகத்தையே சார்ந்துள்ளது. 2007 மக்கட்டொகைக் கணக்கெடுப்பின் படி நகரின் மக்கட்டொகை 1,766,184. ஆகும். பருத்தி, சீனி, குரோமைட், சிசல், கொப்பரை போன்றவை பிரதான ஏற்றுமதிப் பொருட்களாகவுள்ள இந்நகரின் பிரதான உற்பத்திப் பொருட்கள் சிமெந்து, மட்பாண்டம், காலணி மற்றும் இறப்பர் என்பனவாகும்.

## மேற்கோள்கள்


பகுப்பு:மொசாம்பிக்
பகுப்பு:ஆப்பிரிக்கத் தலைநகரங்கள்
பிரச் நாதாரா

**ப்ரச்ச நாதாரா** என்பவர் சென் புத்தமதத்தின் 27ஆம் குரு ஆவார். இவர் இந்தியா முழுதும் புத்த மதத்தைப் பரப்ப முயன்றார். இவரே போதி தருமன் என்ற 28ஆம் சென் புத்த மதகுருவின் குரு. இந்த ப்ரச்ச நாதாரா தென்னிந்தியக் கருதுகோள்களின் படி ஒரு பெண்ணாவார்.. ஓஷோவின் கூற்றுப்படி போதிதருமன் ப்ரக்யதாரா என்னும் பெண் துறவியாலேயே ஞானம் பெற்றதாக அறிய முடிகிறது. இவரே போதிதருமனை சீனாவுக்கு செல்லுமாறு கூறியவர்.

## வெளி இணைப்புகள்
* Guru Prajnatara 
* Osho, Zen: Its history and tecahings, 2004, Bridgewater Book, UK
## மேற்கோள்கள்


பகுப்பு:பௌத்த குறுங்கட்டுரைகள்
முகமது அப்துல் கரீம் (முன்ஷி)

**முகமது அப்துல் கரீம்** (1863 &ndash; 20 ஏப்ரல் 1909), என்பவர் அரசி விக்டோரியாவின் இந்திய உதவியாளராக பணியாற்றியவர் ஆவார். விக்டோரியாவின் ஆட்சியின் கடைசி 14 ஆண்டுகளில் அவர் அவருக்கு சேவை செய்தார். அந்தக் காலத்தில் அவரது மதிப்பையும் பாசத்தைப் பெற்றார்.

பிரிட்டிஷ் இந்தியாவின் ஜான்சிக்கு அருகிலுள்ள லலித்பூரில் ஒரு மருத்துவமனை உதவியாளரின் மகனாக கரீம் பிறந்தார். விக்டோரியாவின் பொன்விழாவின் ஆண்டில் (1887), ராணியின் ஊழியர்களாக தேர்ந்தெடுக்கப்பட்ட இரண்டு இந்தியர்களில் கரீமும் ஒருவர். விக்டோரியா அவரை மிகவும் விரும்பி அவருக்கு "முன்ஷி" ("எழுத்தர்" அல்லது "ஆசிரியர்") என்ற பட்டத்தை வழங்கினார். விக்டோரியா அவரை தனது இந்திய செயலாளராக நியமித்தார், மேலும் இந்தியாவில் அவருக்காக ஒரு நில மானியத்தையும் அளித்தார்.

கரீமுக்கும் அரசிக்கும் இடையிலான உறவு, அரச ஊழியர்களுக்குள் முனுமுனுப்பை ஏற்படுத்தியது. ராணி தனது பயணங்களில் கரீமை தன்னுடன் அழைத்துச் செல்ல வலியுறுத்தினார், இது அவருக்கும் அவரது மற்ற உதவியாளர்களுக்கும் இடையே வாக்குவாதங்களை ஏற்படுத்தியது. 1901 இல் விக்டோரியாவின் மரணத்தைத் தொடர்ந்து, அவரது அடுத்து அரியனை ஏறிய ஏழாம் எட்வர்டு, கரீமை இந்தியாவுக்குத் திருப்பி அனுப்பினார். விக்டோரியாவுடனான கடிதப் பரிமாற்றங்கள் அனைத்தையும் பறிமுதல் செய்து அழிக்க உத்தரவிட்டார். கரீம் ஆக்ரா அருகே விக்டோரியா தனக்காக ஏற்பாடு செய்திருந்த இடத்தில் தனது இறப்புவரை வசித்து வந்தார்.

## மேற்கோள்கள்


பகுப்பு:இந்திய முஸ்லிம்கள்
பகுப்பு:1863 பிறப்புகள்
பகுப்பு:1909 இறப்புகள்
தசப்பிராதுற்பவம்

தசப்பிராதுற்பவம் என்பது ஒரு வகை சிற்றிலக்கியம். 10 விருத்தப்பாடல்கள் இதில் இடம் பெற்றிருக்கும். திருமாலை வாழ்த்தித் தன் பிறவியை ஈடேற்றவேண்டும் என வேண்டுவது இதன் பாடற்பொருள். 

அரியின் 10 பிறப்பை 10 ஆசிரிய விருத்தத்தால் வாழ்த்துவது. 

தசம் என்பது பத்து. பிராது என்பது குறை சொல்லி வேண்டுதல். உற்பவம் என்பது பிறப்பு. 
## இவற்றையும் காண்க
*சிற்றிலக்கிய வகை

## அடிக்குறிப்பு

பகுப்பு:சிற்றிலக்கிய வகைகள்
தசாங்கத்தயல்

**தசாங்கத்தயல்** என்பது சிற்றிலக்கிய வகைகளில் ஒன்று. மன்னனுக்கு அயலுறுப்பாய் அமையும் பதினான்கை 14 ஆசிரிய விருத்தத்தால் போற்றி அவன் வெற்றி பெறவேண்டும் என வாழ்த்துவது இந்த நூல். 

தார்வேந்தன் அங்கங்களாக விளங்கும் பத்தினைப் 10 ஆசிரிய விருத்தத்தால் வாழ்த்துவது தசாங்கத்தயல்.

மலை, ஆறு, நாடு, ஊர், மாலை, யானைப்படை, குதிரைப்படை, கொடி, முரசு, செங்கோல் எனும் பத்தும் அரசனின் அங்கங்கள். படை, குடி, கூழ், அமைச்சு, நட்பு, அரண் என்னும் ஆறும், பிறவும் 10 என்றும், 14 என்றும் எண்ணப்படும் அயல் அங்கங்கள்.
## இவற்றையும் காண்க
* சிற்றிலக்கிய வகை
* தமிழில் சிற்றிலக்கியங்கள்

## அடிக்குறிப்பு

பகுப்பு:சிற்றிலக்கிய வகைகள்
ஜின்னா பன்னாட்டு வானூர்தி நிலையம்

**ஜின்னா பன்னாட்டு வானூர்தி நிலையம்** ()  (*முன்பு *'கியைது-இ-அசாம் பன்னாட்டு வானூர்தி நிலையம்** )** ஆனது பாகிஸ்தானின் மிகப்பெரிய பன்னாட்டு மற்றும் உள்நாட்டு வானூர்தி நிலையம் ஆகும். மேலும் இதன் பயணிகள் முனையம் ** جناح ٹرمینل** ** ஜின்னா முனையம்** என பொதுவாக அறியப்டுகிறது. பாகிஸ்தானின் நிறுவனரும், முதலாம் ஆளுனரும் (Governor-General) மற்றும் சட்ட வல்லுனருமான முகமது அலி ஜின்னாவின் பெயரால் இவ்விமான \நிலையம் ஜின்னா பன்னாட்டு வானூர்தி நிலையம் என அழைக்கப் படுகிறது.

பகுப்பு:பாக்கித்தான் வானூர்தி நிலையங்கள்
வம்சமணி தீபிகை

**வம்சமணி தீபிகை** எட்டயபுரம் சமஸ்தானத்தை ஆட்சி செய்த அரசர்களின் வரலாற்றைக் கூறும் நூல். சமஸ்தானத்தில் பணி புரிந்த சுவாமி தீட்சிதர் என்பவர் இந்நூலின் ஆசிரியர். கி.பி. 803 ஆம் ஆண்டு தொடங்கி எட்டயபுரத்தை ஆட்சி செய்த நாயக்க மன்னர்களின் வரலாறு இந்நூலில் தரப்பட்டுள்ளது. *Etaiyapuram past and present: Being a short history of the estate from the earliest times* என்ற கணபதி பிள்ளை என்பவரால் இயற்றப்பட்ட ஆங்கில நூல் இந்நூல் கூறும் தகவல்களை உறுதி செய்கிறது. 
## மேற்கோள்கள்

பகுப்பு:வரலாற்றியல் தமிழ் நூல்கள்
பஞ்சாப் கிங்ஸ்

**கிங்ஸ் லெவன் பஞ்சாப்** (*Kings XI Punjab*) என்பது பஞ்சாப்பின் மொகாலி நகரை அடிப்படையாகக் கொண்ட உரிமைக்குழுத் துடுப்பாட்ட அணியாகும். இது 14 ஆவது ஐபிஎல் தொடரில் **பஞ்சாப் கிங்ஸ்** (*Punjab Kings*) எனும் பெயரிற்கு மாற்றம் செய்யப்பட்டது. 2008இல் நிறுவப்பட்ட இந்த உரிமைக்குழுவின் இணை உரிமையாளர்களாக பிரீத்தி சிந்தா, நெஸ் வாடியா, மொகித் பர்மன், கரண் பால் ஆகியோர் உள்ளனர். இதன் உள்ளக அரங்கமாக பிசிஏ அரங்கம் உள்ளது.

2014ஆம் ஆண்டு ஐபிஎல் தொடரில் கிங்ஸ் லெவன் பஞ்சாப் அணி இரண்டாமிடம் பிடித்தது. இதுதவிர மற்ற 11 பருவங்களில் ஒருமுறை மட்டுமே தகுதிச்சுற்றுக்கு முன்னேறியுள்ளது.

## உரிமைக்குழு வரலாறு
செப்டம்பர் 2007இல், இந்திய துடுப்பாட்டக் கட்டுப்பாட்டு வாரியம் (பி.சி.சி.ஐ) இந்தியன் பிரீமியர் லீக் என்ற இருபது20 போட்டித் தொடரை நிறுவியது. 2008ஆம் ஆண்டு தொடங்கவிருந்த முதல் பருவத்திற்காக பெங்களூர் உட்பட இந்தியாவின் 8 வெவ்வேறு நகரங்களை பிரதிநிதித்துவப்படுத்தும் அணிகளும் 20 பிப்ரவரி 2008 அன்று மும்பையில் ஏலம் விடப்பட்டன. பஞ்சாபைப் பிரதிநிதித்துவப்படுத்தும் அணியை டாபர் குழுமத்தின் மோஹித் பர்மன் (46%), வாடியா குழுமத்தின் நெஸ் வாடியா (23%), நடிகை பிரீத்தி சிந்தா (23%) மற்றும் டே & டே குழுமத்தின் சப்தர்ஷி டே (சிறு பங்குகள்) ஆகியோர் வாங்கினர். அவர்கள் இந்தக் குழு உரிமையைப் பெற மொத்தம் 76 மில்லியன் டாலர்கள் செலுத்தினர். 

## பருவங்கள்

தற்போது கைவிடப்பட்ட நிலையில் உள்ள சாம்பியன்ஸ் லீக் இருபது20 தொடரில் 2014ஆம் ஆண்டு விளையாடிய கிங்ஸ் லெவன் பஞ்சாப் அணி அரையிறுதி வரை சென்றது.

## வீரர்கள் பட்டியல்

## மேற்கோள்கள்

பகுப்பு:இந்தியன் பிரீமியர் லீக் அணிகள்
டிஷ் தொலைக்காட்சி

**டிஷ் டிவி இந்தியா லிமிடட்** (ஆங்கிலம்: *Dish TV*) என்பது இந்தியாவில் டிடிஎச் மூலம் தொலைக்காட்சி சேவைகளை வழங்கும் ஒரு நிறுவனம் ஆகும். இது இந்தியத் தேசியச் செயற்கைக்கோள் அமைப்பு (INSAT) 4ஏ செயற்கைக்கோள் உதவியுடன் எம்பெக்-2 தொழினுட்பத்தின் அடிப்படையில் இயங்குகிறது. 2003ஆம் ஆண்டின்  பிற்பகுதியில் ஜீ என்டர்டெய்ன்மென்டு நிறுவனத்தினால் டிஷ் டிவி ஆரம்பிக்கப்பட்டது.

## இணைப்பு ஒப்பந்தம்
தற்போது டிஷ் டிவி, வீடியோகான் டி2எச் ஆகிய இருபெரும் டிடிஎச் நிறுவனங்களும் இணைய ஒப்பந்தம் செய்துள்ளன. அவ்வாறு இணைந்த பிறகு  டிஷ் டிவி வீடியோகான் நிறுவனம் என்ற பெயருடன் அழைக்கப்படும். அதில் 55.4 சதவீத பங்குகளை டிஷ் டிவியும் மீதமுள்ள பங்குகளை வீடியோகான் டிடிஎச்சும் நிர்வாகம் செய்வர். இந்த இணைப்பிற்கு போட்டி ஒழுங்குமுறை ஆணையம் ஒப்புதல் (சிசிஐ) வழங்கி இருக்கிறது. 2018 மார்ச் மாதத்தில் இரு நிறுவனங்களும் அதிகாரப்பூர்வமாக இணைய உள்ளதாக தகவல் வெளியாகியுள்ளது.

## மேற்கோள்கள்

பகுப்பு:மும்பை பங்குச் சந்தை நிறுவனங்கள்
பகுப்பு:இந்தியத் தொலைக்காட்சி சேவை வழங்கும் நிறுவனங்கள்
பகுப்பு:2003 நிறுவனங்கள்
எட்வின் ஜோசப் பிரான்சிஸ் டிசௌசா

**எட்வின் ஜோசப் பிரான்சிஸ் டிசௌசா** (பிறப்பு: 1948) என்பவர் ஒரு கொங்கனி மொழி எழுத்தாளர். இவர் கொங்கனி மொழியில் 33 நாவல்கள், 2 சிறுகதைத் தொகுதிகள் போன்றவற்றை எழுதியுள்ளார். கொங்கனி மொழி இலக்கியத்தில் இவரது பணியைப் பாராட்டி இதுவரை 9 இலக்கிய விருதுகள் வழங்கப்பட்டிருக்கின்றன. தற்போது இவருக்கு 2012 ஆம் ஆண்டிற்கான பிற இந்திய மொழி இலக்கியத்துக்கான கலைஞர் மு. கருணாநிதி பொற்கிழி விருது வழங்கப்பட உள்ளது.

பகுப்பு:இந்திய எழுத்தாளர்கள்
பகுப்பு:1948 பிறப்புகள்
உப்பிலியர்

**உப்பிலிய நாயக்கர்** (*Uppiliya naicker*) அல்லது **உப்பிலியர்** (*Uppiliyar*) எனப்படுவோர் தமிழகத்தில் வாழுகின்ற ஓர் இனக்குழுவினர் ஆவர். இச்சமூகத்தினரின் தாய்மொழி  தமிழ் மொழி ஆகும். தமிழ்நாடு அரசு இடவொதுக்கீட்டு பட்டியலில், இவர்கள் பிற்படுத்தப்பட்ட பிரிவில் உள்ளனர். இவர்களோடு தெலுங்கு பேசும் உப்பாரா இனத்தவர்களையும் இணைத்துள்ளனர். உப்பிலிய நாயக்கர் சமூக மக்கள் தங்களை மிகவும் பிற்படுத்தப்பட்ட பட்டியலில் சேர்க்க வேண்டும் எனக் கோரிக்கை வைக்கின்றனர்.

## சொற்பிறப்பு
உப்பர, உப்பாரா மற்றும் உப்பாலிகா ஆகிய சொற்களின் வேர் திராவிட வேராகும். உப்புடன் தொடர்பு கொண்ட சகல தொழில்களையும் இது குறிக்கின்றது.  

## தொழில்
உப்பு காய்ச்சுவது இவர்களது குல தொழிலாகும். தற்போது சிலர் அரசு அல்லது தனியார் வேலைகளில் பணியாற்றுகின்றனர். மேலும்  சிலர் விவசாயம் மற்றும் வணிகத்திலும்  ஈடுபடுகின்றனர்

## பண்பாடு
உப்பிலியர் இனத்தவர்களின் திருமணத்தில், மணமகனுக்கு தாலி கட்டும் வழக்கம் உண்டு. இச்சமூகத்தில் முன்னோர் வழிபாடு கடைபிடிக்கப்படுகிறது.
 சுங்கலம்மா, திம்மப்பா, ஜம்புலம்மா ஆகிய தெய்வங்கள், இம்மக்கள் வழிபடும் சிறப்புத் தெய்வங்களாகும்.

## புராண கதை
விஷ்ணு புராணத்தில், உப்பிலியரைப் பற்றிய ஒரு கதை குறிப்பிடப்பட்டுள்ளது. அதில் உப்பிலிய இன பெண்கள் வளையல் அணியக்கூடாது என்பது அவர்களின் சம்பிரதாயம் என குறிப்பிடப்பட்டுள்ளது. அதற்கு ஒரு கதையும் உண்டு. உப்பிலியன் ஒருவன் இறைவன் உண்பதற்கு தினமும் உப்பு கொடுத்து வந்தான், ஒரு நாள் உப்பிலியன் மனைவி இறைவனுக்கு எடுத்துவைக்கப்பட்ட உப்பை எடுத்து வளையல்காரனுக்கு கொடுத்து வளையல் வாங்கிவிட்டால் இதனை அறிந்து உப்பிலியன் தன் மனைவியை சுண்ணாம்புக் காளவாயில் வைத்து வேகவைத்தான், அப்போது அவன் மனைவி அங்காள பரமேஸ்வரி தியானித்த சுண்ணாம்புக் காளவாயின் அடித்துவாரம் வழியாக உயிரோடு வெளிவந்துவிட்டார். அன்று முதல் உப்பிலிய இன பெண்கள் வளையல் அணிவதில்லை என்று சபதம் எடுத்துக்கொண்டனர். 

## பிரிவுகள்
உப்பிலிய நாயக்கர் சமுகத்தில் 6 பட்டம், 27 நாடு மற்றும் 7 குலம் உள்ளதாக கூறபடுகிறது.

### பட்டம்
* அரிய பட்டம் (ஏழுரான்) 
* நிழழி பட்டம் 
* பீடம்பள்ளி பட்டம் 
* சிறுகளஞ்சி பட்டம் 
* முடி கொண்ட பட்டம் 
* பூந்துறை பட்டம் 

### குலம்
* பெரிய வீட்டார் (விஜய மங்களத்தார்) 
* வெள்ளோட்டார் 
* ஈரோட்டார் 
* வெள்ள கோவிலார் 
* தாழக்கரையார் 
* இலுப்பிலியர்
* இடையத்தார் 
* பாழுதொழுவார்
* பிடாரியூரார் 
* நங்கவரத்தார் 
* பரஞ்சோதியார் 
* இரங்கம்பாடியார் 
* தொட்டியத்தார் 
* பாடுவார் 
* சேவூரார் 
* உக்கரத்தார் 
* மாம்பாடியார்
* பருத்திப்பொலியார் 
* நிலையனூரார் 
* ஆறுநாட்டார் 
* ஆத்தூரார் 
* நம்பியூரார்
* செருக்கலையார் 
* சொட்ட வட்டியார் 
* மருதூரார் 
* காங்கேயத்தார்
* குறையலூரார்

## மேற்கோள்கள்

பகுப்பு:தமிழரில் சாதிகள்
பகுப்பு:சாதிகள்
பிரேமா நந்தகுமார்

**பிரேமா நந்தகுமார்** (பிறப்பு: 1939) என்பவர் தமிழ் மற்றும் ஆங்கில இலக்கியம், பண்பாடுகள் குறித்து எழுதி வரும் எழுத்தாளர். 1961 ஆம் ஆண்டில் முனைவர் பட்டம் பெற்றுள்ளார். இவர் எழுதிய இந்தியப் பண்பாட்டுக் கருவூலம் - உலக ஆன்மிகச் செல்வம், இந்தியத் தத்துவம், சரித்திரம் மற்றும் பண்பாடு போன்ற ஆய்வேடுகள் இவரது சிறப்பான பங்களிப்புகளாகும். இவரது இந்தியப் பண்பாடு, தத்துவம் மற்றும் இலக்கியம் போன்ற துறைகளில் ஆங்கில மொழி மூலம் இவர் ஆற்றிய பணியைப் பாராட்டி இவருக்கு 2012 ஆம் ஆண்டிற்கான கலைஞர் மு. கருணாநிதி பொற்கிழி விருது வழங்கப்பட உள்ளது.

பகுப்பு:இந்திய எழுத்தாளர்கள்
பகுப்பு:1939 பிறப்புகள்
கே. பி. அறிவானந்தம்

**கே. பி. அறிவானந்தம்** என்பவர் தமிழ் நாடகத்துறைக் கலைஞர் மற்றும் எழுத்தாளர். 12 வயதிலேயே நாடகங்களில் நடிக்கத் தொடங்கிய இவர் எம். ஆர். ராதாவின் ரத்தக் கண்ணீர், தூக்கு மேடை ஆகிய நாடகங்களிலும் நடித்துள்ளார். உயிரின் விலை, இன்றைய உலகம், சிகரம், துறைமுகம், இதோ ஒரு மகாத்மா, சத்தியமே ஜெயம் தரும் என்பது போன்ற பல நாடகங்களை எழுதியிருக்கிறார். இவரின் “அவன் போட்ட முடிச்சு” என்ற நாடகம் 100 முறை நாடக மேடையில் வந்துள்ளது. இவரது நாடக இலக்கியப் பணியைப் பாராட்டி இவருக்கு 2012 ஆம் ஆண்டிற்கான கலைஞர் மு. கருணாநிதி பொற்கிழி விருது வழங்கப்பட உள்ளது.

பகுப்பு:தமிழக எழுத்தாளர்கள்
பகுப்பு:தமிழ் நாடகக் கலைஞர்கள்
ம. லெனின்

**ம. லெனின்** என்பவர் ஒரு தமிழக எழுத்தாளர். வணிகவியல், இதழியல் போன்ற துறைகளில் முதுகலைப் பட்டமும், முனைவர் பட்டமும் பெற்றவர். தமிழில் பல சுய முன்னேற்ற நூல்களை எழுதியிருக்கிறார்.

## தமிழ்நாடு அரசின் சிறந்த நூலாசிரியர் விருது

இவர் எழுதிய இவர் எழுதிய ஐந்து நூல்கள் தமிழ்நாடு அரசின் தமிழ் வளர்ச்சித் துறையின் சிறந்த நூலுக்கான பரிசுகளைப் பெற்றிருக்கின்றன.

#இவர் எழுதிய *"இனி எல்லாம் இண்டர்நெட்! "* எனும் நூல் தமிழ்நாடு அரசின் தமிழ் வளர்ச்சித் துறையின் 1999 ஆம் ஆண்டிற்கான சிறந்த நூல் பொறியியல், தொழில்நுட்பவியல் வகைப்பாட்டில் முதல் பரிசு பெற்றிருக்கிறது. 
#இவர் எழுதிய *“ஐ.டி எனப்படும் தகவல் தொழில்நுட்பத்தில் வல்லுநராகுங்கள்”* எனும் நூல் தமிழ்நாடு அரசின் தமிழ் வளர்ச்சித் துறையின் 2006 ஆம் ஆண்டிற்கான சிறந்த நூல்களில் கணிணியியல் எனும் வகைப்பாட்டில் பரிசு பெற்றது.
#இவர் எழுதிய *“எல்லாம் தரும் இதழியல்”* எனும் நூல் தமிழ்நாடு அரசின் தமிழ் வளர்ச்சித் துறையின் 2006 ஆம் ஆண்டிற்கான இதழியல், தகவல் தொடர்பு வகைப்பாட்டில் பரிசு பெற்றது. 
#இவர் எழுதிய*“எளிய தமிழில் எக்ஸெல்”* எனும் நூல் தமிழ்நாடு அரசின் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் கணிணியியல் எனும் வகைப்பாட்டில் பரிசு பெற்றது. 
#இவர் எழுதிய*“வேகமாகப் படிக்க சில எளிய உத்திகள்”* எனும் நூல் தமிழ்நாடு அரசின் தமிழ் வளர்ச்சித் துறையின் 2010 ஆம் ஆண்டிற்கான சிறந்த நூல்களில் சிறுவர் இலக்கியம் எனும் வகைப்பாட்டில் பரிசு பெற்றது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
அம்பை மணிவண்ணன்

**அம்பை மணிவண்ணன்** (*Ambai Manivannan*) என்பவர் இந்து சமயக் கோயில்கள் சார்ந்த தமிழ் நூல்களை எழுதி வரும் எழுத்தாளர். தேனி மாவட்டம், அம்பாசமுத்திரம் எனும் ஊரில் பிறந்த இவர் தற்போது மதுரையில் வசித்து வருகிறார். இவர் தமிழ், வரலாறு பாடங்களில் முதுகலைப் பட்டங்களையும், தமிழில் முதுமுனைவர் பட்டத்தையும் பெற்றவர். மதுரை மாவட்டம், மேலூர் அரசினர் கலைக்கல்லூரியில் தமிழ்த்துறையில் துணைப் பேராசிரியராகப் பணியாற்றி வரும் இவர் கோயிற்கலை மற்றும் சமயம் தொடர்பான பல்வேறு ஆய்வுக்கட்டுரைகளை ஆய்வு இதழ்களில் வெளியிட்டுள்ளார். ஆய்வு நூல்களாகவும் சில நூல்களை வெளியிட்டுள்ளார்.

## எழுதியுள்ள நூல்கள்
#பாண்டிய நாட்டு வைணவக் கோயில்களின் கலையும் கட்டடக் கலையும் (முதற்பதிப்பு - 1999, இரண்டாம் பதிப்பு - 2000)
#கோயில் ஆய்வும் நெறிமுறைகளும் (டிசம்பர் 2000)
#பொற்றாமரை (2010)
#சிற்பக்கலை ஆய்வு அணுகுமுறை
#தமிழகக் கோயிற் கலை வரலாறு
#இந்தியக் கட்டடக்கலை வரலாறு
#
## பரிசுகள்
இவர் எழுதிய பொற்றாமரை எனும் நூல் தமிழ்நாடு அரசின் 2010 ஆம் ஆண்டிற்கான சிறந்த நூலாக தேர்வு செய்யப் பெற்று தமிழ்நாடு முதலமைச்சர் ஜெ. ஜெயலலிதா அவர்களால் இவருக்குப் பரிசு வழங்கப் பெற்றது.

## மேற்கோள்கள்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:மதுரை மக்கள்
பகுப்பு:ஊர்ப் பெயரால் அறியப்படும் மக்கள்
சுனில் வர்மா

**சுனில் வர்மா** (), ஒரு தெலுங்கு நகைச்சுவை நடிகர். இவர் *அந்தால ராமுடு (2006)*, திரைப்படத்தில் முதன்முறையாக கதையின் நாயகனாக நடித்தார், பிறகு 2010-ம் ஆண்டு இயக்குநர் எஸ். எஸ். ராஜமெளலியின் *மரியாத ராமன்னா (2010)* திரைப்படத்திலும் கதாநாயகனாக நடித்தார். இவர் தன்னுரைய நகைச்சுவை நடிப்பிற்காக பல விருதுகளை வென்றுள்ளார். இவர் இயக்குநர் வீரபத்திரன் திரைப்படமான *பூல ரங்கடு (2012)* படத்திற்காக சிக்ஸ் பேக் ஏற்றியிருக்கிறார்.

## ஆரம்பகால வாழ்க்கை
1974-ம் ஆண்டு பிப்ரவரி 28-ம் திகதி ஆந்திரப் பிரதேசத்தில் உள்ள பீமாவரத்தில் பிறந்தார், இவருடைய ஐந்தாவது அகவையில் தன்னுடைய தந்தையை பறிகொடுத்தார், தன்னுடைய தாயின் பராமரிப்பில் வளர்ந்தார்.

இவர் நடிகர், சிரஞ்சீவியின் தீவிர ரசிகர், தன்னுடைய பள்ளி பருவத்தில் சிறந்த நடனக்கலைஞராக வர வேண்டுமென்று எண்ணினார். இவர், வட்டார நடன் போட்டிகளில் கலந்துகொண்டு பரிசுகளும் பெற்றார். இவருடைய ஆசிரியரின் அறிவுரையின்படி, கலைத்துறையில் இளங்கலை பட்டமும் பெற்றார். அதன்பிறகு, மேடை நாடகத்தில் நடிக்கத்தொடங்கினார். இவருடைய தோற்றத்தின் காரணமாக, இவருக்கும் வரும் வாய்ப்புகள் குறையத்தொடங்கியது.

1995-ம் ஆண்டு, இவர் திரைத்துறையில் நடனக்கலைஞராக நுழைந்தார். ஐதராபாத்தில் உள்ள ஒரு நடனப்பள்ளியிலும் இணைந்தார். இவருக்கு வில்லனாக நடிக்க அவா இருந்தபோதும், நகைச்சுவை நடிகராக நடிக்கவே வாய்ப்பு கிடைத்தது. இவர் இயக்குநர் திரிவிக்ரமின் நெருங்கிய நண்பராவார்.

## திரை வாழ்க்கை
சுனிலின் திரை வாழ்க்கை ஆரம்ப காலத்தில் மிகவும் சிக்கலாக அமைந்தது. இவர் நடித்த *செகன்ட் ஹேன்ட்* பாதியில் நிறுத்தப்பட்டது.

*ப்ரேம கதா* மற்றும் *சுயம்வரம்* ஆகியவையே இவருடைய திரை வாழ்க்கைக்கு பிள்ளையார் சுழியிட்டது. *சிறு நவ்வுட்டோ* மற்றும் *நுவ்வே காவாலி*ஆகிய படங்களில் முதலில் நடித்தார். இவற்றுல், *நுவ்வே காவாலி* திரைப்படம் முதலில் வெளியானது.

2006-ம் ஆண்டு, ஆர்த்தி அகர்வாலுடம் இணைந்து, *அந்தால ராமுடு* திரைப்படத்தில் முதன்முறையாக கதையின் நாயகனாக நடித்தார் பிறகு எஸ். எஸ். ராஜமெளலி இயக்கத்தில், சலோனியுடன் இணைந்து *மரியாத ராமன்னா* திரைப்படத்திலும் கதையின் நாயகனாக நடித்தார். மரியாத ராமன்னா திரைப்படத்தின் வெற்றிக்குப் பிறகு சுனில் தெலுங்கு திரைத்துறையில் ஒரு கதாநாயகனாக வலம் வரத் தொடங்கினார். இவர் ராம் கோபால் வர்மாவுடன், கதா ஸ்கிரீன்ப்ளே தர்ஷக்தவம் அப்பலராஜு திரைப்படத்தில் கதாநாயகனாக நடித்தார். இத்திரைப்படம் பிப்ரவரி 18, 2012-ம் ஆண்டு வெளியானது.

சுனில் நடிப்பில் வெளியான *பூல ரங்கடு* திரைப்படம் உலகம் முழுவதிலும் 450 - திரையரங்கில் வெளியானது, நல்ல வரவேற்பையும் பெற்றது. தற்போது, *ராமு வெட்ஸ் சீதா* திரைப்பத்தில் ஒப்பந்தமாகியுள்ளார். பூல ரங்கடு திரைப்படத்திற்குப் பிறகு, பல இயக்குநர்களும், தயாரிப்பாளர்களும், சுனிலுடம் படம் செய்ய முன்வந்துள்ளனர். சுனில் நகைச்சுவையாளராக இருந்த போது, சுமார் 15 லட்சங்கள் சம்பளமாக பெற்றவர், தற்போது, 3 கோடி வரையிலும் உயர்த்தியுள்ளார்.

## விருதுகள்
;நந்தி விருதுகள்
* சிறந்த நகைச்சுவையாளருக்கான நந்தி விருது - *நுவ்வு நேனு* (2001)
* சிறந்த நகைச்சுவையாளருக்கான நந்தி விருது - *அந்துருடு* (2005)
* சிறப்பு நடுவர் விருது - *மரியாத ராமன்னா* (2010)

;பிலிம்பேர் விருதுகள்
* சிறந்த நகைச்சுவையாளருக்கான பிலிம்பேர் விருது (தெலுங்கு) - *பேடாபாபு* (2004)

## திரைப்படங்கள்

## குறிப்புகள்

## வெளி இணைப்புகள்
* தெலுங்கு கேக்ஸ்  இணையதளத்தில்  சுனில் பற்றி 

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:நகைச்சுவையாளர்கள்
பகுப்பு:தெலுங்குத் திரைப்பட நடிகர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:மேற்குக் கோதாவரி மாவட்ட மக்கள்
இரட்டைநாக பந்தம்

இரட்டைநாக பந்தம் என்பது ஓவியப்பா வகைகளில் ஒன்று. இரண்டு நாகப்பாம்புகள் ஒன்றோடொன்று பின்னிக்கொண்டிருப்பது போலப் படம் வரையப்படும். இரண்டு அல்லது நான்கு அடிகள் கொண்ட விருத்தம் ஒன்று அந்தப் பிணைப்பினூடே நுழைந்து படிக்கும்போது பாடல் பொருந்தி வருமாறு ஓவியப்பா அமைந்திருக்கும். பாடலைப் பாம்பின் தலையில் தொடங்கி வால் வரையில் சென்று படித்துக்கொள்ள வேண்டும். சொல்வளம் மிக்கவர் இதனைப் பாடுவார். 

## இவற்றையும் காண்க
* சிற்றிலக்கிய வகை

பகுப்பு:சிற்றிலக்கிய வகைகள்
பகுப்பு:கவிதை
ஊர் வெண்பா

**ஊர் வெண்பா** என்பது ஒரு சிற்றிலக்கியம். தலைவன் புகழை 90 அல்லது 70 அல்லது 50 நேரிசை வெண்பாவால் பாடுவது பெயர் நேரிசை. அவன் ஊர் வந்து சேர்ந்ததைப் பாடுவது ஊர் நேரிசை. அவன் வரவால் ஊர் சிறக்க வேண்டும் எனப் பாடுவது ஊர்வெண்பா 
## இவற்றையும் காண்க
* சிற்றிலக்கிய வகை
* தமிழில் சிற்றிலக்கியங்கள்

## அடிக்குறிப்பு

பகுப்பு:சிற்றிலக்கிய வகைகள்
கடிகை வெண்பா

கடிகை வெண்பா என்பது ஒரு சிற்றிலக்கியம். கடிகை என்பது நல்லநேரம். அரசனுக்கு நல்லநேரம் இது எனக் கூறும் பாடல்களை இது கொண்டிருக்கும். 32   நேரிசை வெண்பாகள் இதில் அமைவது ஒருவகை மரபு. 

## இவற்றையும் காண்க
* சிற்றிலக்கிய வகை

## அடிக்குறிப்பு

பகுப்பு:சிற்றிலக்கிய வகைகள்
சனாதன தர்மம்

**சனாதன தர்மம்** (*Sanatan Dharma*) அல்லது "நிலையான தத்துவஞானம்/இசைவு/நம்பிக்கை" என்பதே பல ஆயிரம் ஆண்டுகளாக இந்து சமயத்தைக் குறித்துவந்த பெயராகும் இந்துக்களைப் பொறுத்தவரை, இது, மனிதனால் உருவாக்கப்பட்டவற்றைக் கடந்து, தனிமனித விருப்பு வெறுப்புக்களைக் குறியாது, தூய உணர்வுபூர்வமான அறிவியலைக் குறிக்கும் சில ஆன்மீகக் கொள்கைகள் என்றும் நிலையானவையாக இருக்கின்றன என்ற எண்ணத்தைப் பற்றிப் பேசுகின்றது.

இதனை ஆரிய மதம் என்றும் கூறுவர். ஏனென்றால் ஆரிய இன மக்களுக்காக வழங்கப்பட்ட மதமாகும்.

## இவற்றையும் பார்க்க
* இந்து சமயம்
* சனாதன ஒழிப்பு பேச்சு வழக்கு

## மேற்கோள்கள்

பகுப்பு:இந்து சமயம்
திருக்குறுந்தொகை

**திருக்குறுந்தொகை** என்பது ஒருவகைப் பண்ணிசைப் பாடல். திருநாவுக்கரசரின் பண்ணிசைப் பாடல்களில் ஒன்று சைவத் திருமுறைகள் தொகுப்பில் உள்ள நாலாம் திருமுறையில் இடம்பெற்றுள்ள 102 பதிகப் பாடல்ளும் திருக்குறுந்தொகைப் பண்ணில் அமைந்தவை.இதனைப் பா வகையில் நாலடிவிருத்தம் என்பர்.
;பாடல்
:பாசம் ஒன்றில ராய்ப்பல பத்தர்கள்
:வாச நாண்மலர் கொண்டடி வைகலும்
:ஈசன் எம்பெரு மான்இடை மருதினில்
:பூச நாம்புகு தும்புன லாடவே. 
## இவற்றையும் காண்க
* சிற்றிலக்கிய வகை
## அடிக்குறிப்பு

பகுப்பு:சிற்றிலக்கியங்கள்
திருநேரிசை

திருநேரிசை என்பது திருநாவுக்கரசர் பாடிய தேவாரப் பண்ணிசைப் பாடல் வகைகளில் ஒன்று. சைவத் திருமுறைகள் பட்டியலில் நான்காம் திருமுறையில் உள்ள பாடல்களில் பெரும்பாலானவை திருநேரிசைப் பாடல்களாக உள்ளன. 
;திருநேரிசை, பாடல்
:வெள்ளநீர் சடையர் போலும்
::விரும்புவார்க் கெளியர் போலும்
:உள்ளுளே உருகி நின்றங்(கு)
::உகப்பவர்க்(கு) அன்பர் போலும்
:கள்ளமே வினைகள் எல்லாம்
::கரிசறுத் திடுவர் போலும்
:அள்ளவார் பழனை மேய 
::ஆலங்காட்(டு) அடிக ளாரே. 
## இவற்றையும் காண்க
* சிற்றிலக்கிய வகை

## அடிக்குறிப்பு

பகுப்பு:சிற்றிலக்கியங்கள்
நாழிகை வெண்பா

நாழிகை வெண்பா என்பது சிற்றிலக்கிய வகைகளில் ஒன்று. ஈசனுக்கும், மண்ணாளும் அரசனுக்கும் நல்லநேரம் எது என்று பார்த்துச் சொல்வது இந்த நூல். இது 64 வெண்பாவால் அமைவது வழக்கம். 

இது கடிகை வெண்பா போன்றது. கடிகை வெண்பா அரசனுக்கு நல்லநேரம் பார்ப்பது. நாழிகை வெண்பா ஈசன் உலா வருவதற்கும் பார்ப்பது என்கின்றனர் இலக்கண நூலார். 

## இதனையும் காண்க
* சிற்றிலக்கிய வகை

## அடிக்குறிப்பு

பகுப்பு:சிற்றிலக்கிய வகைகள்
மங்கல வெள்ளை

**மங்கல வெள்ளை** என்பது சிற்றிலக்கிய வகைகளில் ஒன்று.

உயர்குலப் பெண்ணின் உடல் அழகினை ஒன்பது பாகமாகப் பார்த்து, ஒன்பது வெண்பாக்களால் நூல் செய்வது மங்கல வெள்ளை என்னும் பெயரைப் பெறும். 

## இவற்றையும் காண்க
* சிற்றிலக்கிய வகை

## அடிக்குறிப்பு

பகுப்பு:சிற்றிலக்கிய வகைகள்
சிவகந்தவர்மன்

**சிவகந்தவர்மன்** என்பவன் முற்காலப் பல்லவர் மன்னர்களுள் அறியப்படும் இரண்டாம் பல்லவ மன்னனாவான். முற்காலப்பல்லவர்களில் முதலாமானவனின் பெயர் தெரியவில்லை. அவனுடைய மகனே இந்த சிவகந்தவர்மன். இவனின் பெயர் முற்காலப் பல்லவர்கள் வெளியிட்ட பிராகிருத மொழியில் காணப்படுகிறது.

## பாரத்வாச கோத்திரம்
இவன் தன்னையும் தன் முன்னோரையும் பாரத்துவாசர் கோத்திரத்தைச் சேர்ந்தவர்கள் என்று கூறிக்கொண்டான். இவன் இளவரசனாக பதவியேற்று பத்தாம் வருடத்தில் விரிபரம் என்னும் சிற்றூரை இரண்டு பிராமணர்களுக்கு தானம் கொடுத்தவன். இதற்கான பட்டயச்சான்றும் உளது. அதன்படி இப்பட்டயத்தை காஞ்சியில் வெளியிட்டான். அதை ஆந்திர நாட்டின் பல்லவர் பகுதியை ஆண்ட சிற்றரசனுக்கு அனுப்பியுள்ளான்.

## அரசர்கெல்லாம் அரசன்
இவன் வெளியிட்ட மற்றொரு பட்டயம் ஒன்றில் இவன் மகாராசாதிராசன் எனவும் அசுவமேதம், அக்னிட்ட ஓமம், வாஜபேயம் போன்ற யாகங்களை செய்தவன் என்று குறிப்பிடப்படுகிறான். ஹிரதவல்லி என்ற தெலுங்கு நாட்டைச் சேர்ந்த ஊரில் வெளியிடப்பட்ட இப்பட்டயத்தில் தன் தந்தையான பப்பதேவன் எனக் குறிப்பிடப்படும் பெயர் தெரியாத பல்லவ அரசனன் சில்லரேகக் கொடுங்கா என்னும் ஊரை சிலருக்கு தானம் கொடுத்ததை உறுதிப்படுத்தக் கொடுத்ததாக உள்ளது. இது இவன் எட்டாம் ஆட்சிக்காலத்தில் வெளியிடப்பட்டது.

;இவன் பேரரசன் என்று கொள்ளத்தக்க சான்றுகள்
# இவன் அசுவமேத யாகம் செய்தது.
# இவனின் தந்தை காஞ்சியில் எந்த பட்டயமும் வெளியிடவில்லை. மேலும் ஒரு பட்டயத்தில் இவனுக்கு கீழ் அடங்கிய தெலுங்கு நாட்டு அரசனுக்கு அனுப்பப்பட்டுளதாக உள்ளது. அதன்படி இவன் தன் அரசை தெலுங்கு நாட்டிலிருந்து காஞ்சி வரையிலும் விரிவாக்கியவன் என்றும் காஞ்சியை தலைநகராகக் முதலில் கொண்ட பேரரசன் என்றும் அறியலாம். இதை வைத்து இவன் பேரரசனாக ஆண்டவன் என்று தெளிவு பெற முடிகிறது.

## சாதவாகண ராட்டிர வெற்றி
இவன் காலத்தில் சாதவாகணர் ஆண்ட பகுதிகளை இக்குவாகர் மற்றும் பிருகத்பலாயணர் என்னும் மன்னர்கள் அடுத்தடுத்து ஆண்டனர். அவர்களின் ஆட்சிக்காலத்தில் பல்லவர்கள் அந்நாட்டின் தெற்கு மாகாணத்தை ஆண்டனர். பல்லவர்கள் இவர்கள் இருவரையும் தோற்கடித்தனர். இவனது காலத்திலே இது நடந்ததைக் கொண்டும் இவன் தன் கீழடங்கிய ஆந்திர சிற்றரசனுக்கு ஆணைப் பட்டயம் வழங்கியதைக் கொண்டும் இவனே இக்குவாகரையும் பிருகத்பலாயணரையும் வெற்றி கொண்டான் என்பது தெளிவு.

## காலம்
மூலம் - சர்கார் என்பவர் வெளியிட்ட நூல்
;இவனது காலம் பொ.பி. 300 - 325 என்று கொள்ளத்தக்க சான்றுகள்
# இவன் வெளியிட்ட பட்டயத்தின் உரை பிராகிருதம் என்ற மொழியிலுள்ளது.
# வட மன்னர்களான குசானர்களை பின்பற்றி நாலாம் நூற்றாண்டு குப்தர்கள் தங்களை மகாராசாதிராசர் எனக்கூறிக்கொண்டதைப் போல் இவனும் தன்னைக் கூறிக் கொண்டமை.
# இவனுக்கு பின் வந்த பல்லவர்களான விட்னுகோபன் சமுத்திரகுப்தனுடன் பொ.பி. 350ல் போரிட்டனர்.

## மூல நூல்
* பல்லவர் வரலாறு - மா. இராசமாணிக்கம்

## மேற்கோள்கள்

பகுப்பு:முற்காலப் பல்லவர்கள்
பகுப்பு:இந்திய அரசர்கள்